***PROIECT***

**GUVERNUL REPUBLICII MOLDOVA**

**HOTĂRÂRE**

**nr.\_\_\_\_\_\_ din \_\_\_\_\_\_\_\_\_\_\_\_\_\_\_\_**

#### cu privire la modificarea Hotărârii Guvernului nr.1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar

**HOTĂRĂŞTE:**

1. Hotărârea Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 480-485, art. 1310), cu modificările ulterioare, se modifică după cum urmează:
2. în tot textul hotărârii și în anexe, cuvintele „Ministerul Educației, Culturii și Cercetării”, la orice formă gramaticală, se substituie cu cuvintele „Ministerul Educației și Cercetării”, la forma gramaticală corespunzătoare.
3. în Anexa nr.3, pct.6 va avea următorul cuprins:

„ 6.Evaluarea performanțelor se efectuează, de regulă, trimestrial, pentru trimestrul precedent. În instituțiile de învățământ, în legătură cu specificul organizării activității, evaluarea performanțelor poate fi efectuată anual, conform rezultatelor evaluării interne și a reglementărilor interne.”

1. în Anexa nr. 4, pct. 8 se completează cu subpunctul 31 cu următorul cuprins:

„ 31) cadrele didactice care asigură activitatea de mentorat.”

1. în Anexa nr.5, în Note:

a) în punctul 1, litera c) cifra „27” se modifică cu cifra „38”, cifra „19” se modifică cu cifra „27”, cifra „16” se modifică cu cifra „23”.

b) după pct. 6 se completează cu pct.61 și pct. 62 cu următorul cuprins:

”61. Costul unei ore academice pentru instruirea continuă și instruirea la distanță a cadrelor didactice, de conducere și altor specialiști din cadrul instituțiilor de învățământ general, profesional tehnic și superior de către formatorii netitulari constituie 150 lei.

62 Costul unei ore astronomice pentru elaborarea la nivel național a produselor curriculare și a resurselor de învățare, programelor de studii, materialelor pentru formare, standardelor de calificare constituie 150 lei.”

1. Prezenta hotărâre intră în vigoare la data publicării în Monitorul Oficial al Republicii Moldova.

**PRIM - MINISTRU Natalia GAVRILIȚĂ**

Contrasemnează :

Ministrul educației și cercetării Anatolie TOPALĂ

Ministrul finanțelor Dumitru BUDIANSCHI

.